BGRIM รุกตั้ง 2 บ.ย่อย ลุยผลิตไฟฟ้า-แตกไลน์ธุรกิจอสังหาฯ เต็มสูบ
BGRIM รุกตั้ง 2 บ.ย่อย ลุยผลิตและจำหน่ายไฟฟ้า-แตกไลน์ธุรกิจอสังหาฯ และถือหุ้นในบริษัทอื่น
24 ม.ค. 2561

บริษัท บี.กริม เพาเวอร์ จำกัด (มหาชน) หรือ BGRIM เปิดเผยว่า บริษัทได้มีการจัดตั้งบริษัทย่อยจำนวน 2 บริษัท ประกอบด้วย 1.B.GRIMM POWER (POIPET) CO.,LTD.ที่บริษัทถือหุ้นในสัดส่วน ร้อยละ 55 ของหุ้นทุนจดทะเบียน ทั้งนี้มีทุนจดทะเบียนจำนวน KHR 4,000,000 (USD 1,000) แบ่งเป็นหุ้นสามัญจำนวน 1,000 หุ้น มูลค่าหุ้นละ KHR 4,000 (USD 1) มีแหล่งเงินทุนจากเงินทุนหมุนเวียนภายในบริษัท โดยมีวัตถุประสงค์ในการจัดตั้งเพื่อผลิตและจำหน่ายไฟฟ้า
และ 2 B.GRIMM POWER (CAMBODIA) CO.,LTD ที่บริษัทถือหุ้นในสัดส่วน ร้อยละ 100 ของหุ้นทุนจดทะเบียน โดยมีทุนจดทะเบียนจำนวน KHR 4,000,000 (USD 1,000) แบ่งเป็นหุ้นสามัญจำนวน 1,000 หุ้น มูลค่าหุ้นละ KHR 4,000 (USD 1) มีแหล่งเงินทุนจากเงินทุนหมุนเวียนภายในบริษัท โดยวัตถุประสงค์เพื่อลงทุนในอสังหาริมทรัพย์และถือหุ้นในบริษัทอื่น